Xirivella aprova unes ordenances responsables amb el medi ambient i compromeses amb les famílies nombroses
06 de octubre de 2023

L'Ajuntament de Xirivella actualitza set ordenances municipals amb importants bonificacions encaminades cap a l'ús de les energies renovables com una aposta d'este equip de govern per la sostenibilitat i el respecte al medi ambient.

En el cas de l'IBI, per a l'ús de les plaques solars, s'àmplia fins al 50% la bonificació durant els primers cinc anys i al 25% durant els cinc anys següents. També es crea una nova bonificació del 25% durant deu anys per als punts de recàrrega de vehicles electrònics.

També s'amplia fins a huit anys la bonificació del 50% de l'IAE per a totes aquelles activitats econòmiques que facen ús de les energies renovables; igual que la deducció per a tots els vehicles 0 emissions i Eco durant huit anys. “Entenem que totes estes reduccions animaran als nostres veïns a l'ús d'estes energies renovables respectuoses amb el medi ambient”, assegura Paqui Bartual, alcaldessa de Xirivella.

Estes noves modificacions de les ordenances també tenen en compte a totes les famílies nombroses i a les monoparentals que reunisquen els requisits i es es beneficiaran de reduccions a l'IBI, una major deducció en els preus de l'escola d'estiu i en els espectacles, com una mesura de suport a la natalitat.

A més, Paqui Bartual també ha volgut anar en la mateixa línia del Consell de “eliminació de l'impost a la mort” pel que es bonificarà al 95% la plusvàlua per a l'habitatge habitual en els casos de defunció, en adaptació a la llei actual.

Segons la regidora d'Hisenda, Pilar Ureña, des del departament “hem treballat amb l'objectiu de reduir la pressió fiscal dels contribuents i, al mateix temps, presentar uns comptes municipals equilibrats”.